کلسيايي کؤره

کلسيايي کؤره (کؤره‌ای زوان: 북한) رسمي نام ٚ کؤره ٚ خلق ٚ دمۊکراتیک جۊمۊری (کره‌ای زوؤن: 조선민주주의인민공화국) ایته سامان آسیای خۊرتاو ٚ مئن ایسه. ان سامان کؤره ٚ شبه‌جزیره ٚ کلسيايي نيمه مئن ایسه و چین و رۊسیه أمره خۊ کلسيا ور سامانسر دأره؛ همچینین نسايي کؤره أمره همسایه ایسه. أشن دۊتا ٚ سامانسر دعوا مئن ایسه؛ چؤن‌کي هردۊتا کؤره، خۊشن شبه‌جزیره ٚ کۊل ٚ ایدیعا داریدی. أشن ٚ پایتخت پینوگ‌یانگ نام دأره.

کؤره سال ۲۳۳۳ ميلاد ٚ پيشي مئن توسؤط دانگۊن (أيته کؤره‌اي حاکم) تشکيل به؛ کي البته گيدي احتمالاً افسانه‌اي ايسه چۊن مدرکي از أ دؤره پيدا نۊکۊديد. أ دؤره پسي سۊته حکۊمت بوجۊد بمؤ. گۊگۊريؤ پادشائي، بکجه پادشائي و شيلا پادشائي. أشن معرۊف ببستيد به سه‌گانه پادشائيان. أ دؤره پسي، سۊته ده پادشائي بوجۊد بمؤييد؛ بالهه پادشائی (۶۹۸-۹۲۶)، کي منچۊري مئن حکۊمت کۊدي. گۊريؤ (۹۱۸-۱۳۹۲)، کي ايحتيمالاً هۊن گۊگۊريؤي أدامه بۊ و کؤره‌ي نام ج هۊن فيگيفته بؤسته. و همچينين چۊسان (۱۳۹۲-۱۸۹۷)، کي طۊلاني‌ترين دؤره کؤره مئن بۊ. سال ۱۸۹۷ مئن، پادشا گۊجۊنگ، کؤره ايمپيراتۊري ٚ چأکۊد کي تا سال ۱۹۱۰ وجۊد دأشتي و أون ٚ پسي به ژاپؤن الحاق ببست. سال ۱۹۴۵ مئن کي ژاپؤن جهاني جنگ مئن تسليم ببست، کؤره، مدار ۳۸ مئن تقسيم ببست و کلسيايي منطقه توسؤط شؤروي و أون ٚ نسايي منطقه توسؤط آمريکا اشغال ببستيد.

سال ۱۹۴۸ مئن، دۊته دؤلت کؤره مئن تشکيل ببستيد؛ کؤره ٚ خلق ٚ دمۊکراتيک جۊمۊري کلسيا مئن کي شؤروي‌أمره مۊتحد بۊ و سۊسياليست بۊ؛ و کؤره ٚ جۊمۊري نسا مئن کي سرمايه‌دأر بۊ و آمريکاأمره مۊتحد ببست. کلسيا سال ۱۹۵۰ مئن، به نسا حمله بۊکۊد و أتؤ کؤره‌ي جنگ آغاز ببست. سال ۱۹۵۳ مئن، أيته آتشبس کؤره مئن ايجاد ببست ولي هيچ رسمي پيماني نينويشتيد. أز أ جنگ، به عؤنوان ٚ آمريکاي اولين شکست نام برده به.The Korean War, 2001, Uschan, Michael V.

 حکۊمت 
بندانگشتی|کيم جۊنگ أۊن، کلسيايي کؤره رئبر
أ سامان، معرۊف أيسه به سرکۊب کۊدن و أفراطي و کمۊنيستي أيسه. أ سامان ٚ رسمي ايدئۊلۊژي، جۊچه نام دأره کي به‌أصطلاح کمۊنيسم ٚ کؤره‌اي نۊسخه أيسه. أ سامان ٚ مئن أنتخابات فقط أيته کانديد دأره؛ کي أون ٚ نام ٚ خط‌زئن ٚأمره تأنيدي منفي رأي فأديد.

 جۊغرافيا 
بندانگشتی|کلسيايي کؤره، رۊسيه و نسايي کؤره أمره، ۲۰۰۲
کلسيايي کؤره، ۱۲۰۵۶۸ کيلۊمتر مساحت دأره (۹۳أم). أون ٚ سامانسران کلسيا ور رۊسيه و چين أمره، نسا ور نسايي کؤره أمره، خۊرتاو ٚ ور ژاپؤن ٚأمره آوي سامانسر دأره و خۊرخۊسي ور هم چين أمره آوي سامانسر دأره.
بندانگشتی|مائوارئي تاتايي ج کلسيايي کؤره (وسط، تاريک)، نسايي کؤره (بيجير) و چين (بؤجؤر)

سربس
جرگه:کشورؤن